आप को जानकर हैरानी होगी रोबोट (Robot) को लेकर अभी तक कोई सटीक परिभाषा (Definition ) ईजाद नहीं हुई है। इसके कार्य, संरचना और कई अन्य चीजों में इतनी विविधता पाई जाती है कि रोबोट (Robot) को परिभाषित करना थोड़ा मुश्किल है। लेकिन कुछ साइंस पत्रिकाओं और वेबसाइट के अनुसार रोबोट (Robot) एक प्रकार की मशीन (machine) है जो एक या एक से अधिक कार्यों को तेज गति और सटीक तरह से स्वचालित (automatic) रूप से कर सकती है।

उदाहरण के तौर पर घरेलू रोबोट (Home robots) जो घर के साफ सफाई और रखरखाव के कार्य में प्रयोग होते हैं और इनसे आदमी के जीवन का काम बहुत आसान हुआ है। विदेशों में यह घरों की साफ-सफाई, भूकंप के बाद मलबे में दबे इंसानों को ढूंढने का काम और कारखानों में कई ऐसे कामों को अंजाम देता है जो हैरान कर देने वाले होते हैं।

आपको जानकर हैरानी होगी कई प्राचीन कथाओं और पौराणिक धर्मग्रंथों में भी रोबोट (Robot) जैसी चीजों का जिक्र मिलता है। यूनान के देवता हिफैस्टास के द्वारा बनाए गए यांत्रिक दास और नोरसे की कथाओं में मिट्टी के बनाए हुए दानव के उदाहरण आजकल के रोबोट (Robot) से काफी मिलते जुलते हैं।

अगर भारत की बात करें तो रामायण में भी रोबोट (Robot) से मिलती जुलती संरचना का उदाहरण मिलता है। जैसे जब रावण वध के बाद श्रीराम जी अयोध्या वापस आए और उन्होंने सीता को वनवास दिया तो सीता जी महर्षि वाल्मीकि के आश्रम में रहीं। एक दिन जब सीता जी किसी काम से बाहर गईं तो अपने पुत्र लव को साथ ले गईं। महर्षि वाल्मीकि ने जब देखा कि आश्रम में लव उपस्थित नहीं है तो उन्हें बड़ी चिंता हुई। उन्हें लगा कि लव को शायद कोई जंगली जानवर उठा कर ले गया है और ऐसे में अगर सीता के लौटने पर उसे लव नहीं मिला तो वह व्याकुल हो जाएगी। इसी चिंता के कारण महर्षि वाल्मीकि ने कुश से एक नए बालक का निर्माण किया जो हूबहु लव की तरह दिखाई देता था। बाद में सीता के आने पर उस बालक का नाम कुश रखा गया।

एक अन्य कहानी के अनुसार अलजजारी, एक मुस्लिम अविष्कारक ने कई प्रकार की स्वचालित मशीनों का निर्माण किया, जिनमें से कुछ मशीनें पानी से चलती थी और कुछ रोबोट्स की तरह कार्य करती थीं। इन्होंने 1206 में एक किताब लिखी जिसमें इन्होंने 100 ऐसे यांत्रिक उपकरणों का वर्णन किया जो खुद अपना कार्य करती थीं।

आपको जानकर आश्चर्य होगा मशहूर चित्रकार लियोनार्डो द विन्ची (liyonarda vinci) ने 1494 में मानव की तरह दिखने वाले ऐसे रोबोट (Robot) की परिकल्पना की थी। सन 1940 में जब दोबारा विन्ची की पुस्तिकाओं की खोज की गई तो ऐसे कई प्रकार के चित्र मिले जिन्हें लियोनार्डों द विंची के रोबोट (Liyonarda da vinci robot) के नाम से जाना गया, ये अपने आप बैठ सकते थे अपने जबड़े हिला सकते थे और अपनी बाहें भी हिला सकते थे।

वास्तविक रूप से सबसे पहले रोबोट (Robot) बनाने का श्रेय स्पेरी जायरोस्कोप को जाता है। यह सन 1913 में बना था। पर आम लोगों के बीच इसका प्रदर्शन 1932 में पहली बार लंदन रेडियो में हुआ। करीब 30 साल बाद पहली बार एक अमेरिकन कंपनी ने रोबोट को बेचने की योजना बनाई और धीरे-धीरे कंपनियों ने मजदूरों की छंटनी कर रोबोट को काम पर बहाल करना शुरू कर किया।

पहली घटना 1980 में हुई जब एक मोटरकार कंपनी ने 200 मजदूरों की छंटनी कर 50 रोबोट को काम पर रखा था। रोबोट लोगों को वाकई बड़ी काम की चीज लगी। पूमा नाम का एक रोबोट तो कारखाने की मशीनों का नट बोल्ट कस और खोलने में भी सक्षम था।

बाद में चिकित्सा क्षेत्र में लोगों ने रोबोट (Robot) की खूबी को पहचानते हुए ‘मल्वांग’ नाम के ऐसे रोबोट का निर्माण कर डाला जो कृत्रिम अंगुलियों द्वारा कंप्यूटर पर कैंसर की रसौलियों का पता लगा सकता था। आज रोबोट की दुनिया काफी विकसित हो चुकी है। कभी स्वचालित मशीनों के रूप में ‘ ओटोमैन’ कहे जाने वाले रोबोट (Robot) अब परमाणु रिएक्टर, अग्निशमन दस्ते और समुद्री गोताखोरी में अपनी भूमिका बखूबी अंजाम दे रहे हैं।

विगत सौ सालों से भी अधिक से वैज्ञानिकों के लिए रोबोट (Robot) शोध का विषय है। वर्तमान समय में रोबोट (Robot) अलग अलग क्षेत्रों में बढ़िया तरीके से काम में लाए जा रहे हैं। चूंकि भिन्न भिन्न क्षेत्रों में रोबोट से लिए जा रहे काम भी पूरी तरह अलग अलग हैं इसी के आधार पर रोबोट को कुछ प्रकार में वर्गीकृत किया गया है।

यह एक ऐसा हथियार है जो टारगेट को खुद व खुद निशाने पर लेकर खत्म कर देता है। कई देशों में इस तरह के रोबोट को लेकर शोध किए गए हैं। लेकिन बहुत सारे देश के वैज्ञानिक लगातार इस तरह के रोबोट पर रोक लगाने की मांग कर रहे हैं। वैज्ञानिकों का मानना है कि इस तरह के रोबोट पूरी मानव जाति के लिए खतरा हो सकते हैं।

वैेस तो रोबोटि्क्स (Robotics) में रोज नए नए प्रयोग प्रयोग हो रहे हैं। इसी कड़ी में हार्वर्ड विश्ववविद्यालय (Howard university) के वैज्ञानिकों में एक ऐसे रोबोट (Robot) को बनाने का दावा किया है जो आकार में एक कीट के साइज का है और ये उड़ भी सकता है। यह रोबोट काफी चालाक और तेज है। कीट रोबोट कार्बन फाइबर (carbon fiber) से बनाया गया है। इसका वजन एक ग्राम के बराबर है। अमेरिका के वैज्ञानिक द्वारा बनाए गए इस रोबोट के पास एक तरह की सुपर फास्ट इलेक्ट्रॉनिक मांसपेशियां हैं। ये मांसपेशियां इसके पंखों को गति प्रदान करती हैं और रोबोट को उड़ने में ताकत देती हैं। वैज्ञानिकों ने दावा किया है कि इस तरह के रोबोट का इस्तेमाल बचाव कार्यों में किया जा सकता है।

चलिए आपने रोबोट के बारे में काफी जानकारी हासिल कर ली अब आपको मिलवाते हैं एक ऐसी रोबोट से जो दिखने और बात करने में एकदम इंसानों जैसी है, जी हां इसका नाम है सोफिया रोबोट (Sophia robot)।

Read all Latest Post on खेल sports in Hindi at Khulasaa.in. Stay updated with us for Daily bollywood news, Interesting stories, Health Tips and Photo gallery in Hindi Hindi News से जुड़े अन्य अपडेट लगातार हासिल करने के लिए khulasaa.in को फेसबुक और ट्विटर पर ज्वॉइन करें